چوخدان دیر قولاق آسیر، قولاق آسدیقلاری هر نهیه گؤروشو اولماسا دا بیر چوخونا گؤروشو واردیر. دانیشان بیر باشا دانیشیر. دانیشانی بهیهندیـیی اوچون، گؤزونو دانیشانین آغزینا تیکیب، ایستیر ترسه ائشتدیـیی بیر سؤز اولمایا. داها دوغروسو هم ائشیده هم گؤره.
دانیشانین دانیشیغی اوزو آشاغی دوشوب، گئت-گئده تووا مینیر. سؤزلر، بیر-بیرینین دالینا دوزولور. سؤزلرین بوتونلویونه سؤزو واردیر، سؤزلر اوست-اوسته قالانیر. ایستیر دئیه بیر دینجی آل بیز سؤزلریندن نوت گؤتورک. دانیشانی بیری دایاندیریر، دئدیکلرینین بیر یئرینی باشا دوشمویوب، یا ترسه باشا دوشوب سوروشور. دانیشان گوله-گوله آچیقلاییر. سوروشان ترسه باشا دوشمهدیـیینی اؤیرهنیب، گؤروشونو او سؤزه دئییر. دانیشان، ایستیر یوموشاق یاناشا، سؤزونو قانیتلاندیرماق اوچون، بیر پلات قورور. گئنه قاندیرانمیر. دئییشمهیه چکیلیر. اوندان سونرا سؤزلر ترسه یؤن گؤتورور. سوروشانی آلچاتماغا چالیشیر.
ایش چتین یئره چکیلمهسین دئیه، دانیشیغا سون قویولور. هر کس دئیینه-دئیینه چیخیر. دانیشان، یان-یؤرهسیندهکیلره سؤزلرینی آچیقلاییر. سؤزلرین آراسیندا دئییر، گؤروشونوز واردیر دئیین. گؤروشلر گیزلهتمهیه گلمز. هر کس گؤروشو اولانین نه گونه دوشدویونو دوشوندوکده چالیشیر، گؤروشونو اؤزونه ساخلایا، هردن ده دانیشانین گؤروشلرینی قانیتلاماغا باشینی توولایا!.
azb_Arab azb_Arab azb_Arab